Document ID: 31996R1262

ΚΑΝΟΝΙΣΜΟΣ (ΕΚ) αριθ. 1262/96 ΤΗΣ ΕΠΙΤΡΟΠΗΣ της 1ης Ιουλίου 1996 για την τροποποίηση του κανονισμού (ΕΟΚ) αριθ. 1059/83 σχετικά με τα συμφωνητικά αποθεματοποίησης για τον επιτραπέζιο οίνο, το γλεύκος σταφυλής, το συμπυκνωμένο γλεύκος σταφυλής και το διορθωτικό συμπυκνωμένο γλεύκος σταφυλής
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 822/87 του Συμβουλίου, της 16ης Μαρτίου 1987, περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΚ) αριθ. 1544/95 (2), και ιδίως το άρθρο 32 παράγραφος 5,
Εκτιμώντας:
ότι ο κανονισμός (ΕΟΚ) αριθ. 1059/83 της Επιτροπής, της 29ης Απριλίου 1983, σχετικά με τα συμφωνητικά αποθεματοποίησης για τον επιτραπέζιο οίνο, το γλεύκος σταφυλής, το συμπυκνωμένο γλεύκος σταφυλής και το διορθωμένο γλεύκος σταφυλής (3), όπως τροποποιήθηκε τελευταία από τον κανονισμό (ΕΚ) αριθ. 2537/95 (4), έχει καθορίσει τις λεπτομέρειες εφαρμογής για τη σύναψη συμβάσεων αποθεματοποίησης 7 ότι στο άρθρο 5 παράγραφος 1 προβλέπεται μόνο για τους επιτραπέζιους οίνους, η σύναψη δύο συμβάσεων κατ' ανώτατο όριο για τους οίνους που βρίσκονται στην ίδια οιναποθήκη 7 ότι πρέπει να προβλεφθούν οι ίδιες προϋποθέσεις για όλα τα προϊόντα για τα οποία μπορούν να συναφθούν συμβάσεις αποθεματοποίησης 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης των οίνων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 5 του κανονισμού (ΕΟΚ) αριθ. 1059/83, η παράγραφος 1 αντικαθίσταται από ακόλουθο κείμενο:
«1. Για κάθε ένα από τα προϊόντα που αναφέρονται στο άρθρο 12 στοιχεία γ), δ) και ε), και για τους επιτραπέζιους οίνους του ίδιου τύπου ή που βρίσκονται σε στενή οικονομική σχέση με τον ίδιο τύπο επιτραπέζιου οίνου οι οποίοι βρίσκονται στην ίδια οιναποθήκη και για τους οποίους έχει καθοριστεί ένα ίδιο ποσό ενισχύσεως, ένας παραγωγός δεν μπορεί να συνάψει περισσότερες από δύο μακροχρόνιες συμβάσεις.»
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Σεπτεμβρίου 1996.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 1 Ιουλίου 1996.

Labels: 3
11
17